hotchpotch/miracl-hf-unified huggingface dataset:
ল্যাম্ব অব গড (সঙ্গীতদল)
ল্যাম্ব অব গড ১৯৯৪ সালে ভার্জিনিয়ায় গঠিত একটি আমেরিকান হেভি মেটাল ব্যান্ড। ল্যাম্ব অব গডে আছেন ভোকালিস্ট র‌্যান্ডি ব্লাইথ, গিটারিস্ট মার্ক মরটন ও উইলি আডলার, বেজিস্ট জন ক্যাম্পবেল ও ড্রামার ক্রিস আডলার। এই ব্যান্ডটিকে আমেরিকান হেভি মেটালের নতুন স্রোত হিসেবে বিবেচনা করা যায়।
ল্যাম্ব অব গড গঠনের পর এ পর্যন্ত তারা ৬টি স্টুডিও অ্যালবাম, ১টি লাইভ অ্যালবাম ও ৩টি ডিভিডি প্রকাশ করে। আমেরিকায় তাদের মোট ২ মিলিয়ন কপি অ্যালবাম বিক্রি হয়েছে। ২০০৬ সালে ব্যান্ডটি গ্রামি এ্যাডওয়ার্ডে মনোনয়ন পায় তাদের অ্যালবাম স্যাক্রামেন্টের জন্য। ল্যাম্ব অব গড ওজফেস্টে ২ বার ও স্লেয়ার ব্যান্ডের সাথে দ্যা আনহলি অ্যালায়েন্স ট্যুর করে ২০০৬ সালে। তারা সারা বিশ্ব জুড়ে নানা উৎসবে গান করে যেমন-ডাউনলোড ফেস্টিভ্যাল ও সনিস্পেয়ার ফেস্টিভ্যাল। তারা মেটালিকা ব্যান্ডের সাথে ২০০৮-২০০৯ সালে ওয়ার্ল্ড ম্যাগনেটিক ট্যুর করে। ২০১০ সালের রকস্টার মেইহেম ফেস্টিভ্যালে তারা মূল মঞ্চে থাকবে। ব্যান্ডটির প্রাথমিক নাম ছিল বার্ন দ্যা প্রিস্ট। ১৯৯৯ সালে তাদের প্রথম অ্যালবাম বার্ন দ্যা প্রিস্ট লীজান রেকর্ডস থেকে বের হয়। অনেক জায়গাতে তাদের নিষিদ্ধ করা হয় এই বিশ্বাসের কারণে যে তাদের নাম শয়তান সম্পর্কীত। তাই তারা তাদের নাম পরিবর্তন করে রাখে ল্যাম্ব অব গড।
২০০০ সালের সেপ্টেম্বরে নতুন নাম ও লেবেলে নতুন অ্যালবাম বের হয় যার নাম নিউ আমেরিকান গোস্পেল। প্যাট্রিক কেনেডি ব্যান্ডের শুরুটাকে পেন্টেরা ব্যান্ডের সাথে তুলনা করেন। রোলিং স্টোন ব্যান্ডের কির্ক মিলার তাদের ৩য় স্টুডিও অ্যালবাম অ্যাজ দ্যা প্যালেসেস বার্নকে পাঁচে তিন দেন। ২০০৩ সালের এক নাম্বার অ্যালবাম হিসেবে অ্যালবামটিকে ভোট দেন রিভলভার ম্যাগাজিন ও মেটাল হ্যামার ম্যাগাজিন। প্রথম হেডব্যাঙ্গারস বল সফরে তারা একটি ডিভিডি রেকর্ড করে যাতে একটি তথ্যচিত্রও ছিল এবং টেরর ও হাবরিস নামের একটি ডিভিডি অ্যালবাম বের করে। এটি ৩১ নাম্বারে অভিষিক্ত হয় বিলবোর্ড টপ মিউজিক ভিডিও চার্টে।
২০০৪ সালের আগস্ট মাসে তাদের অ্যাসেজ অব দ্যা ওয়াক নামের অ্যালবাম বের হয় যা বিলবোর্ড ২০০-এর ২৭তম স্থানে চলে আসে ও ১ম সপ্তাহে ৩৫০০০ কপি বিক্রি হয়। ২০০৬ সালের আগস্ট মাসে ব্যান্ডের ৫ম অ্যালবাম সাক্রামেন্ট প্রকাশিত হয়। এই অ্যালবামটি অভিষেকেই বিলবোর্ডে ৮ম অবস্থানে চলে আসে ও ১ম সপ্তাহে ৬৫০০০ কপি বিক্রি হয়। ২০০৮ সালে ব্যান্ডটি বিরতি নেয় তাদের নতুন অ্যালবাম প্রকাশের জন্য। ২০০৯ সালের ২৩শে ফেব্রুয়ারি আন্তর্জাতিকভাবে তাদের অ্যালবাম ওয়ারথ বের করে রোডরানার রেকর্ডসের মাধ্যমে ও ২০০৯ সালের ২৪ শে ফেব্রুয়ারি এপিক রেকর্ডসের মাধ্যমে সারা আমেরিকায়। অ্যালবামটি মাইকি ব্রনসনকে উৎসর্গ করা হয়েছিল, যিনি তাদের ব্যান্ডটা শুরু করতে অনুপ্রেরণা জাগিয়েছিলেন। পরে তিনি এক মাতাল গাড়ি চালকের হাতে খুন হয়ে যান। এই অ্যালবামটি বিলবোর্ডে ২য় অবস্থানে অভিষিক্ত হয় ও ১ম সপ্তাহে প্রায় ৬৮০০০ কপি বিক্রি হয়।
ল্যাম্ব অব গড প্রথমবারের মতো ১৭ই এপ্রিল ২০১০-এ ফিলিপাইনে সঙ্গীত পরিবেশন করে থ্রাশ মেটাল ব্যান্ড টেস্টামেন্টের সাথে। তারা ১৫ মে ২০১০-এ সামার স্টোর্ম ফেস্টিভ্যালে ১ম বারের মতো ভারতের ব্যাঙ্গালোরে গান পরিবেশন করে। মেটালিকা ব্যান্ডের অস্ট্রেলিয়ান ট্যুর ২০১০-এর শেষের দিকে তারা একটি ব্যান্ড হিসেবে সহযোগিতা করবে।
সেপালচুরা
সেপালচুরা (যার অর্থ কবর) একটি ব্রাজিলীয় হেভি মেটাল ব্যান্ড যা মাইনাস জিরাইসের রাজধানী বেলো হরিজোনতে, ব্রাজিলে ১৯৮৪ সালে গঠিত হয়। ১৯৮০-এর দশকের শেষের দিকে ও ১৯৯০ সালের প্রথম দিকে তারা থ্রাশ মেটাল ও ডেথ মেটালের জগতের মূল শক্তি হয়ে ওঠে ও তাদের পরবর্তী পরীক্ষা-নিরীক্ষাগুলো হার্ডকোর পাঙ্ক ও ইন্ডাস্ট্রিয়াল সঙ্গীতকে এক্সট্রিম মেটালের সাথে মিশিয়ে তৈরি, যা গ্রুভ মেটালের মূল ভিত্তি হিসেবে কাজ করে।
সেপালচুরা ১১ টি স্টুডিও অ্যালবাম প্রকাশ করে যার মধ্যে সাম্প্রতিক হচ্ছে এ-লেক্স (২০০৯)। তাদের সবচেয়ে সফল অ্যালবাম হচ্ছে এরাইজ (১৯৯১), চাওস এডি (১৯৯৩) ও রুটস (১৯৯৬), এদের সবগুলোই ১ মিলিয়ন কপির বেশি বিক্রি হয় সারা বিশ্বে। তাদের মোট ১৫ মিলিয়নেরও বেশি অ্যালবাম সারা বিশ্বে বিক্রি হয় যার মধ্যে অনেক দেশে তারা গোল্ড ও প্লাটিনাম এ্যাডোয়ার্ডও পায়, যেমন-ফ্রান্স, অস্ট্রেলিয়া, ইন্দোনেশিয়া, আমেরিকা, সাইপ্রাস ও তাদের নিজ দেশ ব্রাজিলে। মাক্স কাভালেরা ও ইগর কাভালেরা এই দুই ভাই ব্যান্ডের মূল প্রাণ ছিলেন। ১৯৮০ দশকের প্রথম দিকের শিল্পীদের গান তাদের খুব পছন্দ ছিল, তারা অনুপ্রাণিত হয়েছিলেন ভ্যান হেলেন, আয়রন মেইডেন, মোটরহেড, এসি ডিসি, জুডাস প্রিস্ট ও অজি অসবোর্ন গান শুনে। তাদের গান শোনার রুচি পরিবর্তিত হয়ে গেল যখন তারা ভেনম ব্যান্ডের গান শোনেন। ১৯৮৫ সালে সেপালচুরা কোগুমেলো রেকর্ডসের সাথে চুক্তি করে। পরের বছর তারা মুক্তি দেয় বেস্টিয়াল ডিভাস্টেশন নামের একটি শেয়ারড ইপি মুক্তি দেয়।
১৯৮৬ সালে তারা তাদের প্রথম অ্যালবাম মরবিড ভিশনস মুক্তি দেয় যাকে অনেকেই প্রথম মূল ডেথ মেটাল অ্যালবাম বলে মনে করেন। ব্যান্ডের ২য় অ্যালবাম সিজোফ্রনিয়া যা ১৯৮৭ সালে মুক্তি পায়। এই অ্যালবামটি সমালোচকদের সুদৃষ্টি পায় ও তারা রোডরানার রেকর্ডসের সাথে চুক্তি করতে সক্ষম হয়। রোডরানার রেকর্ডস এটা সারা বিশ্বে ছড়িয়ে দেয় ও বেশি সাফল্য পায়। ১৯৮৯ সালে তাদের অ্যালবাম বিনিথ দ্যা রিমেইন্স মুক্তি পায়। এর পর তারা দীর্ঘ আমেরিকান ও ইউরোপিয়ান সফরে বের হয়। ৩১ শে অক্টোবর তারা নিউ ইয়র্ক প্রথম কনসার্ট করে। টেরোরাইজার ম্যাগাজিন অ্যালবামটিকে সেরা ২০টি থ্রাশ মেটাল অ্যালবামের অন্যতম বলে মনে করে। ১৯৯০ সালে সেপালচুরা অ্যারিজোনায় চলে আসে ও তাদের ৪র্থ অ্যালবাম অ্যারাইজ-এর কাজ শুরু করে। ১৯৯১ সালে অ্যালবামটি প্রকাশ হলে তারা সে সময়ের সবচেয়ে সমালোচকদের প্রশংসা পাওয়া থ্রাশ/ডেথ মেটাল ব্যান্ডে পরিণত হয়, যদিও তাদের মূলধারায় সাফল্য অতটা ছিল না। বিলবোর্ড ২০০-তে এই অ্যালবামটি ১১৯তম অবস্থান পায়।
তাদের ৫ম অ্যালবাম চাওস এডি ১৯৯৩ সালে প্রকাশিত হয়। এখানে তারা ডেথ/ থ্রাশ মেটাল-এ ইন্ডাস্ট্রিয়াল ও হার্ডকোর পাঙ্ক মিশিয়ে দেন যা কিছুটা ভিন্ন ধরনের। ১৯৯৬ সালে তাদের ৬ষ্ঠ অ্যালবাম রুটস মুক্তি পায়।এই অ্যালবাম প্রকাশে কিছুদিন পরই সেপালচুরা তাদের ম্যানেজার গ্লোরিয়া যে কিনা ম্যাক্স কাভালেরার স্ত্রী তাকে বাদ দেয়ার সিদ্ধান্ত নেয়। ম্যাক্স কাভালেরা ব্যান্ড ত্যাগ করেন। ব্যান্ডটি ভেঙ্গে যাওয়ার আসল কারণ এখনো অজানা। তবে ধারণা করা হয় যে ব্যান্ডটির ভেতরের অভ্যন্তরীণ উত্তেজনা ব্যান্ডটিকে ভেঙ্গে যেতে সাহায্য করে। ১৯৯৬ সালের ডিসেম্বরে ব্যান্ডটির সফল ইংল্যান্ড সফরের পরেই এই ঘটনা ঘটে। ২০০১ সালে নেশন অ্যালবামটি প্রকাশিত হলেও আগের অ্যালবামগুলোর মতো তেমন সাফল্য পায়নি। খুব কম বিক্রি হয়। ২০০৫ সালে ব্যান্ডটি দুবাইয়ে সঙ্গীত পরিবেশন করে।
মেটাল ব্লেড রেকর্ডস
মেটাল ব্লেড রেকর্ডস একটি রেকর্ড লেবেল যা ব্রায়ান স্লাগেল ১৯৮২ সালে প্রতিষ্ঠা করেন। এর অফিসগুলো আছে আমেরিকা, জার্মানি ও জাপানে। এই লেবেল আমেরিকায় সনি বিএমজি মিউজিক এন্টারটেনইমেন্ট/রেড ডিস্ট্রিবিউশনের মাধ্যমে আমেরিকায় অ্যালবাম বাজারজাত করে। আগে ১৯৮৮-১৯৯৩ সালে ওয়ার্নার ব্রস. রেকর্ডস আমেরিকায় তাদের প্রকাশিত অ্যালবাম বাজারজাত করত।
মেটাল ব্লেড রেকর্ডসের শিল্পীরা বিলবোর্ডে তাদের উপস্থিতি জানান দেয়, যেমন-আমন আমার্থ, ট্রাবল, অ্যাজ আই লে ডাইয়িং, স্লেয়ার, ক্যানিবাল করপস, দ্যা ব্ল্যাক ডাহলিয়া মার্ডার, ফেটস ওয়ারনিং, লিজি বরডেন, এ্যানভিল, জব ফর আ কাউবয় ও আনআর্থ। গো গো ডলস একমাত্র মেটাল ব্লেড শিল্পী যাদের অ্যালবাম গোল্ড ও প্লাটিনাম এ্যাডওয়ার্ড পেয়েছে ও এখন পর্যন্ত নন মেটাল শিল্পী হয়ে তাদের সাথে চুক্তিতে আছে। আমেরিকায় তাদের অফিস হলো ক্যালিফোর্নিয়ার আগোরা হিলসে।
বাথোরী
বাথোরী একটি সুইডিশ হেভি মেটাল ব্যান্ড যা ১৯৮৩ সালে গঠিত হয়। তাদেরকে ব্ল্যাক মেটাল ও ভাইকিং মেটাল উভয় প্রকার সঙ্গীত ধারার পথ প্রদর্শক বলে মনে করা হয়। এই ব্যান্ডের নাম রাখা হয় কুখ্যাত হাঙ্গেরীয়ান কাউন্টেস এলিজাবেথ বাথোরীর নামে।
১৯৮৩ সালে স্টকহোমে ব্যান্ডটি গঠিত হয়। ১৭ বছর বয়সী কুয়োরথন নামের গিটারিস্ট এটা গঠন করেন যাতে যোগ দেয় ড্রামার ভান্স ও বেজিস্ট হানই। অনেক নাম পরিবর্তন করার পরে তাদের নাম ঠিক করা হয় বাথোরী নামে। ঐ বছরই তারা প্রথম রেকর্ডিং চুক্তি করে যখন কুয়োরথন সক্ষম হন টাইফোন গ্রামোফোনের বস, যিনি মূল ব্যক্তির বাবা তার সম্মতি পান ২টি গান স্ক্যান্ডিনেভিয়ান মেটাল অ্যাটাক নামের অ্যালবামে দিতে। ঐ ২টি গান অপ্রত্যাশিতভাবে শ্রোতাদের দৃষ্টি আকর্ষণ করে। শীঘ্রই টাইফোন গ্রামোফোন কুয়োরথনের সাথে যোগাযোগ করেন ও তাদের সাথে একটি পুরো অ্যালবাম রেকর্ডিং-এর চুক্তি করেন। যদিও ১৯৮২ সালে ভেনম ব্যান্ডের ব্ল্যাক মেটাল নামের অ্যালবামে ঐ ধারার গানের নাম প্রথম আসে, কিন্তু বাথোরী ব্যান্ডের প্রথম অ্যালবামে শয়তানী গানের কথা ও অমানুষিক গলার স্বর প্রথম ধরা পড়ে যা ওই ধারাকে সংজ্ঞায়িত করে। অনেক ব্যান্ড কল্পনা করে যে ভেনম হচ্ছে তাদের অনুপ্রেরণা। ১৯৮৫ সালে কিক অ্যাস নামের ম্যাগাজিনের সাথে সাক্ষাৎকারে কুয়োরথন বলেন যে তাদের প্রথম অ্যালবাম বের হওয়ার পরে তিনি ভেনম ব্যান্ডের নাম শুনেছেন। তিনি আরও বলেন যে তিনি অনেক জনপ্রিয় হেভি মেটাল ব্যান্ডদের অপছন্দ করেন যেমন-আয়রন মেইডেন ও জুডাস প্রিস্ট। তিনি বলেন যে তাদের অনুপ্রেরণা ছিল ব্ল্যাক সাবাথ, মোটর হেড ও পাঙ্ক রক। বাথোরী ব্যান্ডের অ্যালবামগুলো ১৯৯০-এর দশকে জনপ্রিয় হয়ে ওঠা নরওয়েজিয়ান ব্ল্যাক মেটাল ব্যান্ডদের অনুপ্রেরণা ছিল।
হ্যামারহার্ট অ্যালবাম বের হওয়ার পরে বাথোরী ব্যান্ড তাদের গান কম আক্রমণাত্নক করা শুরু করে ও তাদের গানে ভাইকিং ও নর্স পুরাণের অনুপ্রেরণা দেখা যায়। আমেরিকান পাওয়ার মেটাল ব্যান্ড মানওয়ারের মাধ্যমে সামান্য অনুপ্রাণিত হওয়া এই অ্যালবাম মেটাল গানের ইতিহাসে একটি স্বরণযোগ্য অ্যালবাম। পরবর্তীতে টুইলাইট অব দ্যা গড ও ব্ল্যাড অন আইস অ্যালবাম দু’টিতেও একই ধারা বিদ্যমান থাকে। ১৯৯৪ সালে রিকুয়েম অ্যালবাম প্রকাশের সাথে ব্যান্ডটি তাদের গানের ধরন আবারো পরিবর্তন করে। এই সময়ে তারা রেট্রো থ্রাশ জাতের গানের দিকে যায়। সাম্প্রতিক সময়ে সমালোচকরা বলেন যে বাথোরী ব্যান্ড ছিল যথেচ্ছাচারী তাদের গানের ধারার ব্যাপারে। নরডল্যান্ড অ্যালবাম প্রকাশের মাধ্যমে ২০০২ ও ২০০৩ সালে ব্যান্ডটি আবারও ভাইকিং মেটাল ধারার গানে ফিরে আসে। ২০০৪ সালের জুন মাসে কুয়োরথনকে তার বাসায় মৃত হিসেবে পাওয়া যায়, সম্ভবত হার্ট অ্যাটাকের কারণে। তিনি আগেও হার্টের সমস্যায় ভুগছিলেন। ২০০৬ সালের ৩রা জুন ব্ল্যাক মার্ক রেকর্ডস কুয়োরথনকে উৎসর্গ করে একটি বক্স সেট প্রকাশ করে যাতে ছিল ৩টি সিডি, ১৭৬ পৃষ্ঠার বুকলেট ও একটি ডিভিডি যাতে ছিল তার দীর্ঘ মিউজিক ভিডিও ‘ওয়ান রোড টু আসা বে”, একটি ইন্টারভিউ, কয়েকটি দুর্লভ প্রমো ফুটেজ ও একটি পোস্টার। বেশ কিছু ব্ল্যাক মেটাল ব্যান্ড শিল্পীরা তাকে উৎসর্গ করে অযালবাম বের করে তাদের মধ্যে একটি হলো ইন কন্সপাইরেসি উইথ সাটানঃ আ ট্রিবিউট টু বাথোরী।
জাহানারা বেগম সাহিব
শাহজাদী (সার্বভৌম রাজকন্যা) জাহানার বেগম সাহিব (ইংরেজি: Jahanara Begum Sahib) (উর্দু: شاهزادی جہاں آرا بیگم صاحب) (২ এপ্রিল ১৬১৪ – ১৬ সেপ্টেম্বর ১৬৮১) ছিলেন সম্রাট শাহ জাহান ও সম্রাজ্ঞী মুমতাজ মহলের জ্যেষ্ঠ কন্যা। তিনি তার পিতার উত্তরাধিকারী এবং ষষ্ঠ মুঘল সম্রাট আওরঙ্গজেবের জ্যেষ্ঠ বোন ছিলেন।
২০০৮ গ্রীষ্মকালীন অলিম্পিকে মুষ্টিযুদ্ধ – লাইটওয়েট
২০০৮ গ্রীষ্মকালীন অলিম্পিকে লাইটওয়েট প্রতিযোগিতা ছিল পঞ্চম সর্বনিম্ন ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইটওয়েট শ্রেণীভুক্ত হত, যারা ৬০ কিলোগ্রাম (১৩২.৩ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাঁদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
আরাশ
আরাশ লাবাফ (, জন্ম ২৩ এপ্রিল ১৯৭৭) একজন ইরানী গায়ক, গীতিকার ও সঙ্গীত পরিচালক।
আরাশ লাবাফ ১৯৭৭ সালের ২৩ এপ্রিল ইরানের তেহরানে জন্মগ্রহণ গ্রহণ করেন। দশ বছর বয়সে তিনি ও তাঁর পরিবার সুইডেনে স্থানান্তরিত হন। বর্তমানে তিনি সুইডেনে বাস করেন। বিবিসি পার্সিয়ান টেলিভিশনের সাথে এক সাক্ষাৎকারে তিনি বলেছেন, তাঁর মা ও বাবার জন্মস্থান যথাক্রমে ইরানের শিরাজ ও ইসফাহান। অন্য একটি সাক্ষাৎকারে আরাশ বলেছেন, তাঁর দাদা আজারবাইজান বংশোদ্ভূত ইরানী। এছাড়া তিনি স্বীকার করেছেন যে, “আমার প্রপিতামহ ছিলেন আজারবাইজানের নাগরিক, তাই আমি অনুভব করি যে আমার শেকড় হল আজারবাইজান।“ পরবর্তিতে আরাশের পরিবার সুইডেনের মালমো শহরে স্থানান্তরিত হয়। তিনি বর্তমানে সেখানেই বসবাস করেন। তার ছোট দুই ভাই রয়েছে; একজনের নাম আশকান লাবাফ ও অন্যজনের আরসালান লাবাফ। আশকান লাবাফ পেশায় ডাক্তার এবং আরসালান পেশায় আইনজীবী।
আরাশ শৈশবে ইয়ারন হতে সুইডেনে স্থানান্তরিত হলেও সে তাঁর মাতৃভাষা ফার্সি ভাষায় গান করেন। এর কারণ ব্যাখ্যা করতে গিয়ে তিনি বলেছেন যে, ইরান ও ফার্সি সংস্কৃতির প্রতি তাঁর গভীর ভালবাসা ও শ্রদ্ধার কারণেই তিনি এখনো ফার্সিতে গান করেন।
তাঁর প্রথম অ্যালবাম আরাশ ২০০৫ এর জুনে ওয়ার্নার মিউজিক সুইডেন কর্তৃক প্রকাশিত হয়। তখন তিনি মাত্র কলেজ পাশ করেছেন। তাঁর একক সঙ্গীত “বোরো বোরো” এবং “টেম্পটেশন” ইউরোপব্যাপী দারুণ অনপ্রিয় হয়। এছাড়া গান দুইটির মিউজিক ভিডিও ইউরোপের বিভিন্ন টিভি চ্যানেলে এবং এমটিভির ২০টিরও অধিক পৃথিবীব্যাপী আউটলেটে প্রচারিত হয়। তাঁর নিজের দেশ, ইরান ও সুইডেন ছাড়াও আরাশের সঙ্গীত পূর্ব ইউরোপ ও দক্ষিণ-পূর্ব ইউরোপের বিভিন্ন দেশ যেমন- রাশিয়া, ইউক্রেইন, গ্রিস, বুলগেরিয়া, পোল্যান্ড, হাঙ্গেরী, জর্জিয়া, আজারবাইজান, সার্বিয়া, স্লোভাকিয়া, রোমানিয়া, তুরস্ক এবং এশিয়ার তাজিকিস্তান, কাজাখস্থান, আফগানিস্থান, উজবেকিস্তানসহ মধ্যপ্রাচ্যের আরব দেশসমূহে ব্যাপক সাফল্য অর্জন করেন।
পোল্যান্ডে আরাশ অত্যধিক জনপ্রিয়।তার আরেকটি গান হলো "broken angel" যা অধিক জনপ্রিয় একটি গান।এছাড়াও তাঁর “বোরো বোরো” ভারতের বলিউড চলচ্চিত্রে ব্যবহৃত হয়েছে। ঐ মাসে এমটিভি ইন্ডিয়া আরাশকে মাসের সেরা শিল্পী পদক দেয়। পাঁচটি দেশের মিউজিক চার্ট তাঁর আরাশ অ্যালবামকে গোল্ড সনদপত্রে ভূষিত করেছে: রাশিয়া, স্লোভেনিয়া, জার্মানি, গ্রিস এবং সুইডেন। প্রায় ৩৫টি দেশের এমটিভি চ্যানেলে আরাশের মিউজিক ভিডিও প্রচারিত হয়েছে।
ইনসেম্বল স্টুডিওস
ইনসেম্বল স্টুডিওস (ইংরেজীতে: Ensemble Studios) একটি বিলুপ্ত ভিডিও গেম নির্মাতা। কোম্পানিটি ১৯৯৫ সালে প্রতিষ্ঠিত হয়। ইনসেম্বল স্টুডিওস ২০০১ থেকে ২০০৯ পর্যন্ত মাইক্রোসফট কর্পোরেশনের মালিকানাধীন ছিল। ২০০৯ সালে কোম্পানিটি বিলুপ্ত হয়। ইনসেম্বল স্টুডিওস বেশ কিছু বিখ্যাত ও জনপ্রিয় ভিডিও গেম নির্মাণ করেছিল। এর মধ্যে উল্লেখযোগ্য হল: "এজ অফ এম্পায়ার", "এজ অফ মিথোলোজি", "হ্যালো ওয়ার্স"। ইনসেম্বল স্টুডিওস ভিডিও গেম ছাড়াও একটি বিখ্যাত গেম ইঞ্জিন নির্মাণ করেছিল। গেম ইঞ্জিনটি হল জিনি গেম ইঞ্জিন, যা "এজ অফ ইম্পায়ার", "এজ অফ এম্পায়ার II", "দ্য এজ অফ কিংস" এবং "স্টার ওয়ার্স: গ্যালাক্টিক ব্যাটলগ্রাউন্ড" ভিডিও গেমসমূহে ব্যবহৃত হয়েছিল।
আন্দরকিল্লা শাহী জামে মসজিদ
আন্দরকিল্লা শাহী জামে মসজিদ, বাংলাদেশের চট্টগ্রামে অবস্থিত একটি ঐতিহ্যবাহী স্থাপত্য।
চট্টগ্রামের চাটগছার "আন্দরকিল্লা"র সাথে মোঘলদের চট্টগ্রাম বিজয়ের কাহিনী সম্পর্কিত। এই কিল্লা বা কেল্লায় মগ ও পর্তুগিজ জলদস্যুদের আস্তানা ছিলো। ১৬৬৬ খ্রিস্টাব্দের ২৭শে জানুয়ারি শায়েস্তা খাঁ'র ছেলে উমেদ খাঁ এই আন্দরকিল্লার অন্দরে বা ভিতরে প্রবেশ করলে এর নাম হয়ে যায় "আন্দরকিল্লা"। চট্টগ্রাম বিজয়ের স্মৃতি ধরে রাখতে সম্রাট আওরঙ্গজেবের নির্দেশে শায়েস্তা খাঁ ১৬৬৭ খ্রিস্টাব্দে এখানে নির্মাণ করেন "আন্দরকিল্লা শাহী জামে মসজিদ"।
১৭২৩ খ্রিস্টাব্দে চট্টগ্রামের আরেক শাসনকর্তা নবাব ইয়াসিন খাঁ, এই জামে মসজিদটির কাছাঁকাছি, পাহাড়ের দক্ষিণ-পূর্ব দিকের একটি টিলার উপর আরেকটি পাকা মসজিদ নির্মাণ করে তাতে "কদম-রসূল" রাখলে সাধারণ্যের কাছে ঐ মসজিদটি গুরুত্ব পেয়ে যায় এবং আন্দরকিল্লা শাহী জামে মসজিদ লোকশূণ্য হয়ে পড়ে। ১৭৬১ খ্রিস্টাব্দে তাই ইস্ট ইন্ডিয়া কোম্পানী, এই মসজিদটিকে গোলাবারুদ রাখার গুদাম হিসেবে ব্যবহার করতে থাকে। ১৮৮৫ খ্রিস্টাব্দে ঐতিহাসিক হামিদুল্লাহ খাঁ'র আবেদনের প্রেক্ষিতে মসজিদটি মুসলমানদের জন্য আবারও উন্মুক্ত হয়।
১৬৬৭ সালে এই মসজিদ নির্মাণের পর থেকেই চট্টগ্রামের ইসলাম ধর্মাবলম্বীদের তীর্থস্থান হয়ে উঠে আন্দরকিল্লার এই মসজিদ। এই মসজিদের ইমাম/খতিব নিযুক্ত হতেন পবিত্র মদিনার আওলাদে রাসুল (রাঃ) গণ। ফলে অল্পদিনের মধ্যেই এই মসজিদ জনপ্রিয় হয়ে পরে। বলা বাহুল্য যে, এই জুমা মসজিদে প্রতি জুম্মায় চট্টগ্রাম ও এর আশেপাশের প্রত্যন্ত অঞ্চল থেকেও মুসল্লিরা এসে নামায আদায় করতেন এবং পবিত্র মাহে রমজানের শেষ জুমায় কক্সবাজার ও পার্বত্য চট্টগ্রাম থেকেও মানুষের সমাগমের নজির আছে। রোজা, ফিতরা এবং ঈদের চাঁদ দেখা প্রশ্নে এই মসজিদের ফয়সালা চট্টগ্রামের সর্বস্তরের জনগণ মেনে চলত অবধারিতভাবে। 
আন্দরকিল্লা জামে মসজিদের স্থাপত্য ও গঠন মোঘল রীতি অনুযায়ী তৈরি। সমতল ভুমি থেকে প্রায় ত্রিশ ফুট উপরে ছোট্ট পাহাড়ের উপর এর অবস্থান। মূল মসজিদের নকশা অনুযায়ী এটি ১৮ গজ (১৬ মিটার) দীর্ঘ, ৭.৫ গজ (৬.৯ মিটার) প্রস্থ এবং প্রতিটি দেয়াল প্রায় ২.৫ গজ (২.২ মিটার) পুরু। পশ্চিমের দেয়াল পোড়া মাটির তৈরি এবং বাকি তিনটি দেয়াল পাথরের তৈরি। মধ্যস্থলে একটি বড় গম্বুজ এবং দুটি ছোট গম্বুজ দ্বারা ছাদ আবৃত। ১৬৬৬ সালে নির্মিত এর চারটি অষ্টভূজাকৃতির বুরুজগুলির মধ্যে এর পেছনদিকের দুটি এখন বিদ্যমান। মসজিদটির পূর্বে তিনটি ও উত্তর এবং দক্ষিণে একটি করে মোট ৫টি প্রবেশদ্বার রয়েছে। মসজিদটিতে তিনটি মেহরাব থাকলেও সাধারণত মাঝের ও সর্ববৃহৎ মেহরাবটিই ব্যবহৃত হয়ে থাকে। উল্লেখ্য, মসজিদটি নির্মাণ কৌশলগত দিক থেকে দিল্লির ঐতিহাসিক জামে মসজিদের প্রায় প্রতিচ্ছবি হওয়ায় এটি চট্টগ্রাম অঞ্চলের মুসলিম স্থাপত্য বিকাশের ক্ষেত্রে নতুন মাত্রার জন্ম দেয়। এই মসজিদটি দিল্লি জামে মসজিদের আদলে বড় বড় পাথর ব্যবহার করে নির্মিত বলে এই মসজিদকে পাথরের মসজিদ-"জামে সঙ্গীন"ও বলা হয়ে থাকে। 
শুধু স্থাপত্য নিদর্শনেই নয়... শৈল্পিকদিক থেকেও এই মসজিদ উল্লেখ্য। কারণ চট্টগ্রামে মুসলিম বিজয়ের স্মারকস্বরূপ হিশাবে শিলালিপি ভিত্তিক জেসব স্থাপনা আছে, সেইগুলোর মাঝে আন্দরকিল্লা জামে মসজিদের গায়ের শিলালিপি অন্যতম। মসজিদের মূল ইমারতের প্রবেশপথে কালো পাথরের গায়ে খোদাইকৃত সাদা অক্ষরে লেখা ফার্সি লিপির বঙ্গানুবাদ জা দাঁড়ায় তা হলঃ "হে জ্ঞানী, তুমি জগতবাসীকে বলে দাও, আজ এ দুনিয়ায় ২য় কাবা প্রতিষ্ঠিত হয়েছে। যার প্রতিষ্ঠাকাল ১০৭৮ হিজরি(১৭৬৬ সাল)। " এই শিলালিপি থেকে এর প্রতিষ্ঠাতার নামও পাওয়া যায়। এক্ষেত্রে বলা যায় যে, এই মসজিদে পাওয়া সকল শিলালিপির সাথে সিরিয়ার "রাক্কা নগর"-এর স্থাপত্যকলার মিল পাওয়া যায়।
স্লিপনট
স্লিপনট একটি মার্কিন হেভি মেটাল ব্যান্ড যা ১৯৯৫ সালে মার্কিন যুক্তরাষ্ট্রের আইওয়া অঙ্গরাজ্যে গঠিত হয়। এই ব্যান্ডের সদস্য হলো ৯ জন, তবে ২০১০ সালের ২৪শে মে বেজিস্ট পল গ্রে-এর মৃত্যুতে ব্যান্ডে মাত্র ৮ জন সদস্য বাকি থাকে; যারা হলেন সিড উইলসন, জয়ি জর্ডিসন, ক্রিস ফেন, জিম রুট, ক্রেইগ জোনস, শন ক্লাউন ক্রাহান, মিক থমসন ও কোরে টেইলর। তাদের সবাই অদ্ভুত হাস্যজনক মুখোশ পরিধান করে থাকেন। ১৯৯৯ সালে তাদের প্রথম অ্যালবাম বের হয়, যা ছিল সেলফ-টাইটেলড ডেবিউ অ্যালবাম। ২০০৮ সালের ২৫ শে আগস্ট তাদের ৪র্থ স্টুডিও অ্যালবাম বের হয় যা বিলবোর্ডে ১ম অবস্থানে অভিষিক্ত হয়। ব্যান্ডটির সারা বিশ্বে ২০১০ সালের মে পর্যন্ত ১৪ মিলিয়নেরও বেশি অ্যালবাম বিক্রি হয়।
১৯৯৬ সালের ফেব্রুয়ারি মাসে গিটারিস্ট ডনি স্টীল ব্যান্ডকে ছেড়ে বের হয়ে আসেন তার খ্রিস্টান ধর্ম বিশ্বাসের জন্য। তার বদলে দলে যোগ দেন ক্রেইগ জোনস। ডিজে সিড উইলসন ব্যান্ডটার প্রতি আগ্রহ ও সদস্যদের সন্তুষ্ট করে ব্যান্ডের যোগ দেন ১৯৯৮ সালে। ১৯৯৮ সালের ৮ই জুলাই ব্যান্ডটি রোডরানার রেকর্ডসের সাথে চুক্তিবদ্ধ হন। ২৮শে আগস্ট ২০০৮-এ ব্যান্ডের আইওয়া নামের ২য় অ্যালবাম বের হয়। এই অ্যালবাম বাণিজ্যিকভাবে সফল হয় বিলবোর্ডের ৩য় অবস্থানে গিয়ে ও ইংল্যান্ডে ১ম অবস্থানে পৌছে। ২০০২ সালে স্লিপনট আইওয়া ওয়ার্ল্ড ট্যুরে বের হয়। রিডিং ফেস্টিভ্যালে অংশ নেয়ার পর বিবিসি বলে যে স্লিপনট শো টা চুরি করেছে ও প্রমাণ করে যে তারা আনন্দদায়ী ব্যান্ড। ঐ বছরেই তারা ২য় ডিভিডি অ্যালবাম বের করে যার না ডিসেস্টারপিসেস। ২০০২ সালের শেষের দিকে গুজব ওঠে যে স্লিপনট ভেঙ্গে যাচ্ছে। ২০০৪ সালের মে মাসে তাদের ৩য় অ্যালবাম বের হয় নিউক্লিয়ার ব্ল্যাস্ট রেকর্ডস থেকে। এই অ্যালবামটিও ব্যবসা সফল হয়ে ওঠে বিলবোর্ডের ২য় অবস্থানে গিয়ে। ২০০৫ সালে ১লা নভেম্বর তারা তাদের প্রথম লাইভ অ্যালবাম বের করে যা বিলবোর্ডের ১৭ তম অবস্থানে যায়। ২০০৬ সালে ব্যান্ডটি তাদের ১ম গ্রামি এডওয়ার্ড জিতে নেয়। ২০০৮ সালের ২০শে আগস্ট স্লিপনট ব্যান্ডের ৪র্থ স্টুডিও অ্যালবাম বের হয় যা বিলবোর্ডে ১ম স্থানে অবস্থান করে। অ্যালবামটি মার্কিন যুক্তরাষ্ট্রে ৮ লক্ষ ২৫ হাজার কপি বিক্রি হয়।
২০০৮ সালের শেষের দিকে স্লিপনট ইংল্যান্ড সফর করে মেসিন হেড ও চিল্ড্রেন অব বডমের সাথে। ২০০৯ সালের গ্রীষ্মে ব্যান্ডটি নানা স্থানে ইউরোপীয়ান ফেস্টিভ্যালে অংশ নেয় যার মধ্যে সনিস্ফিয়ার ফেস্টিভ্যাল, রক এ্যাম রিং, ডাউনলোড ফেস্টিভ্যাল। ২০১০ সালের ২৪শে মে বেজিস্ট পল গ্রে মাত্রারিক্ত মরফিন ও ফেন্টানাইল গ্রহণের ফলে মৃত্যুবরণ করেন। ব্যান্ডটি তারপর থেকে দ্বিধা করছে তাদের কোন রকম ভবিষ্যত পরিকল্পনার কথা বলতে।ড্রামার জয়ি জর্ডিসন বলেন যে তারা ২০১২ সালে তাদের পরবর্তী অ্যালবাম বের করবেন।
ব্যান্ডটির সঙ্গীতের পেছনে মূল অনুপ্রেরণা ছিল মেটালিকা, হোয়াইট জোম্বি, লেড জেপলিন, জুডাস প্রিস্ট, ব্ল্যাক সাবাথ,স্লেয়ার, কর্ন, কিস ও বিস্টি বয়েজ। তারা ন্যু মেটাল ব্যান্ড হলেও ব্ল্যাক মেটাল, ডেথ মেটাল এবং হেভি মেটাল থেকে তারা অনুপ্রেরণা পেয়েছে। ২০০২ সালে ব্যান্ডটিকে ২য় সেরা ন্যু মেটাল ব্যান্ড হিসেবে নির্বাচিত হয়, ১ম হয় লিম্প বিজকিট। অলমিউজিকের রিক অ্যান্ডারসন বলেন যা তাদের গানের কথা পারিবারিক ওয়েবসাইটে বিবৃত করার যোগ্য না। তাদের পরা মুখোশকে অনেক সমালোচক বলেন যে ভাওতাবাজি করে অ্যালবাম বিক্রি করার কৌশল মাত্র। ব্যান্ডটি অবশ্য এই অভিযোগ অস্বীকার করে বলে যে এটা করা হয় সবার মনোযোগ থেকে দূরে থাকতে ও সঙ্গীত সৃষ্টিতে মনোনিবেশ করতে। মাশরুমহেড ব্যান্ড দাবি করে যে মুখোশ পড়ার পরিকল্পনাটি স্লিপনট তাদের থেকে চুরি করেছে।
ইন্ডাস্ট্রিয়াল মেটাল
ইন্ডাস্ট্রিয়াল মেটাল হেভি মেটালের ধারার এক প্রকারেরসঙ্গীত যা এসেছে ইন্ডাস্ট্রিয়াল সঙ্গীত থেকে ও নানা ধরনের হেভি মেটাল ধারা থেকে। গুরুত্বপূর্ণ ইন্ডাস্ট্রিয়াল মেটাল ব্যান্ড হচ্ছে রামেস্টেইন, মিনিস্ট্রি, গডফ্লেশ, পিঞ্চসিফটার এবং কেএমএফডিএম। এক সদস্য বিশিষ্ট নাইন ইঞ্চ নেইল ব্যান্ডটি এ ধারার গানকে অধিক সংখ্যক শ্রোতাদের কাছে পৌছে দিতে সাহায্য করেছে। ইউরোপে এই ধারার গান বেশ পরিচিত ও এ ধারার গানের মিউজিক ভিডিও অনেক সমালোচকদের কাছে প্রশংসিত হয়েছে।
ইলেকট্রিক গিটার শুরু থেকেই এ ধারার গানে ব্যবহৃত হচ্ছে। ব্রিটিশ পোস্ট পাঙ্ক ব্যান্ড কিলিং জোক এ ধারার গানের অগ্রপথিক ও মূল ইন্ডাস্ট্রিয়াল মেটাল ব্যান্ডগুলোর অণুপ্রেরণার উৎস, যেমন-নাইন ইঞ্চ নেইল, স্কিনি পাপ্পি ,মিনিস্ট্রি, গডফ্লেশ, মারিলিয়্যান ম্যানসন ও মালহ্যাভক। আরেকটি ইন্ডাস্ট্রিয়াল রক দল বিগ ব্ল্যাক ও এ ধারায় প্রভাব রেখেছে। যদিও খুব বিক্রি হয় নি, তবে গডফ্লেশকে অনেক বড় ব্যান্ডের অণুপ্রেরণার জায়গা বলা যায়, যেমন-কর্ন, মেটালিকা, ফেইথ নো মোর ও ফিয়ার ফ্যাকটরি।
ইন্ডাস্টিয়াল মেটালের জনপ্রিয়তা অনেক জনপ্রিয় থ্রাশ মেটাল গ্রুপের জন্ম দিয়েছে, যেমন-মেগাডেথ, সেপালচুরা ও অ্যানথ্রাক্স। অনেক শিল্পী আবার ডেথ মেটাল থেকে ইন্ডাস্ট্রিয়াল মেটালে নানা পরীক্ষা চালিয়েছে যেমন-ফিয়ার ফ্যাকটরি, নেইল বোম্ব, মিটহুক সীড। লস এ্যাঞ্জেলসের ব্যান্ড ফিয়ার ফ্যাকটরি প্রাথমিকভাবে প্রভাবিত হয়েছেল ইয়ারাচি রেকর্ডসের ইয়ারাচি রোস্টার নামের একটি মিক্সড অ্যালবাম থেকে যেখানে গান গেয়েছিল বোল্ট থ্রোয়ার, নাপাম ডেথ এবং গডফ্লেশ। সেপালচুরা ব্যান্ডের গায়ক ম্যাক্স কাভালেরার নেইল বোম্ব হচ্ছে অ্যালেক্স নিউপোর্টের সাথে একটা মিলিত পরীক্ষা এক্সট্রিম মেটালের সাথে ইন্ডাস্ট্রিয়াল উৎপাদনের কৌশল। অল্প পরিচিত একটি ইন্ডাস্টিয়াল ডেথ মেটাল ব্যান্ড হলো মিটহুক সীড যাতে নাপাম ডেথ ও অবিচুয়ারি ব্যান্ডের সদস্যরা অংশ নিয়েছে। একবিংশ শতাব্দীর শুরুতে অনেক ব্ল্যাক মেটাল ব্যান্ড ইন্ডাস্ট্রিয়াল মেটালের উপাদান নিয়ে কাজ করতে থাকে। ১৯৯১ সালে প্রতিষ্ঠিত মাইস্টিকাম হচ্ছে তেমন একটি ব্যান্ড। ফরাসী ব্ল্যাক মেটাল ব্যান্ড ব্লুট আউস নর্ড ইন্ডাস্ট্রিয়াল মেটালের উপাদান উপাদান ব্যবহার করে প্রশংসিত হয়। নরওয়ের কিছু ব্যান্ডও যেমন- দ্যা কোভেন্যান্ট, মরটিস ও আলভা ইন্ডাস্ট্রিয়াল মেটাল নিয়ে পরীক্ষা চালিয়েছে।
১৯৯০-এর দশকে ইন্ডাস্ট্রিয়াল মেটাল ব্যাপক জনপ্রিয়তা পায়, বিশেষ করে উত্তর আমেরিকাতে। ১৯৯২ সালে নাইন ইঞ্চ নেইলের ব্রোকেন, মিনিস্ট্রি ব্যান্ডের পস্লাম ৬৯ প্লাটিনাম পদক পায় আমেরিকাতে। ১৯৯২ সালে উভয় দলই গ্রামি এ্যাডোয়ার্ডে মনোনয়ন পায় বেস্ট মেটাল প্যারফরম্যান্স বিভাগে। তবে পুরস্কার পায় নাইন ইঞ্চ নেইল। ২ বছর পর নাইন ইঞ্চ নেইল ব্যান্ডের দ্যা ডাউনওয়ার্ড স্পাইরাল টপচার্টে ২ নাম্বারে স্থানে অভিষিক্ত হয়। নাইন ইঞ্চ নেইল ব্যান্ডের সাফল্যের পর মারিলিয়্যান ম্যানসন ও বিখ্যাত হয়ে ওঠে। ইন্ডাস্ট্রিয়াল মেটাল তার বাণিজ্যিক সাফল্যের শীর্ষে ওঠে ১৯৯০-এর দশকের শেষের ভাগে। ১৭.৫ মিলিয়ন কপি অ্যালবাম বিক্রি হয় সবচেয়ে বেশি সফল শিল্পীর। হিপহপ ঘরানার শিল্পীরাও শুরু করে এ ধারার গানের উপাদান নিয়ে পরীক্ষা চালাতে। ইন্ডাস্ট্রিয়াল মেটাল থেকে প্রভাবিত হয়ে অনেক সিনেমাও তৈরি হতে থাকে।
ভ্যাম্পায়ার
রক্তচোষা (ইংরেজি: Vampire) একটি পৌরাণিক ও লোককথার একটি প্রাণী যারা জীবিত প্রাণীর রক্ত খেয়ে বাঁচে। ভ্যাম্পায়ার অনেক সংস্কৃতিতে দেখা যায়। ইতিহাসবিদ ব্রায়ান ফ্রস্ট বলেনঃ” রক্তচোষা দৈত্য ও ভ্যাম্পায়ারে বিশ্বাস মানুষের অস্তিত্বের মতোই একটা পুরানা ব্যাপার। “ভ্যাম্পায়ার শব্দটি জনপ্রিয় হয়ে ওঠে ১৮ শতকের প্রথম দিকে। পূর্ব ইউরোপ ও বলকানসের ধরনের কুসংস্কার বেড়ে ওঠে। ভ্যাম্পায়ার কুসংস্কারের মাত্রা যতই বাড়তে থাকে মানুষের মাঝে মাস হিস্টেরিয়া বাড়তে থাকে। ব্রাম স্টোকারের ড্রাকুলা উপন্যাস স্বরণ করা যায় ভ্যাম্পায়ার সাহিত্য হিসেবে। এই বইটি ব্যাপক জনপ্রিয়তা পায়, এমনকি এই শতাব্দীতেও এটা সমান জনপ্রিয়। অক্সফোর্ড ইংলিশ অভিধানে শব্দটি ১৭৩৪ সালে স্থান পায়।
অনেক পরিবর্ধিত ধর্মীয় উপাসনার পদ্ধতিতে ভ্যাম্পায়ারকে খুঁজ়ে বের করা যায়। এজন্য প্রথমে একটা কুমার বালককে কবরের কাছে নিয়ে আসতে হবে অথবা একটি ঘোড়াকে। সাধারণত কালো ঘোড়া আর আলবেনিয়াতে সাদা ঘোড়া দরকার হয়। যে কবরে ভ্যাম্পায়ার থাকে তার মাটিতে তখন গর্ত সৃষ্টি হয়। মানুষের মৃতদেহকে ভ্যাম্পায়ার হিসেবে ভাবা হয় অনেক সময় যেগুলোর পচে যাওয়ার লক্ষণ দেখা যায় না। কিছু কিছু ক্ষেত্রে সন্দেহজনক কবর খোঁড়া হলে পাওয়া যায় সারা মুখে শিকারের রক্তমাখা মৃতদেহ বা ভ্যাম্পায়ার। গবাদি পশুর মৃত্যু বা আত্নীয়, প্রতিবেশীর মৃত্যুকে ভ্যাম্পায়ারের প্রমাণ হিসেবে দেখা যায়।
২০০৬ সালে ভেনিসের কাছে ১৬ শতকের একটি কবরে মুখে ইট দেয়া একটি মহিলা মৃতদেহ পাওয়া যায়, যা ভ্যাম্পায়ার জবাই করার উপাসনার প্রমাণ হিসেবে দেখা যায়। কবরে গরম পানি ঢেলে দেওয়া যা পুরো দেহকে পুড়িয়েও ভ্যাম্পায়ার তাড়ানো যায়। গরম পানিতে চুবিয়ে বা গুলি করেও ভ্যাম্পায়ার মারা যায়। এমনকি এক্সোরসিজমে পবিত্র পানি ছিটিয়ে ভ্যাম্পায়ার হত্যা করা যায়। ২০০৪ সালের ফেব্রুয়ারিতে রোমানিয়াতে টোমা পেতরের কিছু আত্নীয় অভিযোগ করেন যে সে ভ্যাম্পায়ার হয়ে গেছে। তারা তখন কবর ভেঙ্গে তার মৃতদেহকে তুলে ফেলে, তারপর তার হৃৎপিন্ড তুলে আগুনে পোড়ায় ও ছাই মিশ্রিত পানি খাইয়ে দেয়। আধুনিক ওকালটিস্ট আন্দোলনে ভ্যাম্পায়ার জীবনাচরণ একটি অনুপ্রেরণার নাম। ভ্যাম্পায়ারদের ধূর্ত শিকারীসুলভ মনোভাব,তার মন্ত্রপুত ক্ষমতা তার একটি শক্তিশালী ভাবমূর্তি গড়ে তোলে যা ধর্মীয় উপাসনাতে, শক্তির কাজে ও মন্ত্র সাধনায় সর্বোপরি একরকম ধর্মীয় ব্যবস্থা গড়ে তোলে।
নিউক্লিয়ার ব্ল্যাস্ট রেকর্ডস
নিউক্লিয়ার ব্ল্যাস্ট রেকর্ডস হল একটি স্বাধীন রেকর্ড লেবেল ও ডাক যোগে অ্যালবাম পাঠানোর প্রতিষ্ঠান যার অফিস আছে জার্মানি, আমেরিকা ও ব্রাজিলে। ১৯৮৭ সালে জার্মানির মারকুস স্টেইজার এটা প্রতিষ্ঠা করেন। প্রাথমিকভাবে তারা শুধু হার্ডকোর পাঙ্ক অ্যালবাম বের করলেও তারা পরে মেলোডিক ডেথ মেটাল, গ্রিন্ডকোর, পাওয়ার মেটাল, ব্ল্যাক মেটাল ও উৎসর্গকৃত অ্যালবাম বের করা শুরু করে। নিউক্লিয়ার ব্ল্যাস্টকে মেটাল ধারার উপরের দিকের অ্যালবাম বলে মনে করা হয়। তাদের সবচেয়ে সফল শিল্পীরা হলেন টেস্টামেন্ট, এক্সোডাস, মনেমিক, ব্ল্যাইন্ড গার্ডিয়ান, সয়েলওয়ার্ক, ইন ফ্লেমস, মেশুজ্ঞাহ, ডিমু বরগীর, নাইল, ডেথ, বেহেমথ,এপিকা,ইলুভেইতি, ইকুইলিব্রিয়াম, নাইটউইশ ও ওভারকিল।
চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।
কুলাম
কুলাম তাগালগ ভাষার একটি শব্দ যার অর্থ যাদুমন্ত্র অথবা অভিশাপ। মাঝে মাঝে এই শব্দটি ডাকিনীবিদ্যার জন্যও ব্যবহৃত হয়ে থাকে। কোলাম আসলে একটি তাগালগ ভাষার বিশেষ্য যার মানে ডাইনীকরণ; যাদুমন্ত্র। যদিও প্রায়ঃশই ব্যবহার করা হয় ডাকিনীবিদ্যা বোঝাতে, আসলেতাগালগ ভাষায় পাংকুকোলাম শব্দটির মানে ডাকিনীবিদ্যা। মাংকুকুলাম হচ্ছে একজন মানুষ যিনি কুলাম ব্যবহার করেন। কিনুকুলাম হচ্ছে কুলামের লক্ষ্যবস্তু। নাকুলাম হচ্ছে একজন ব্যক্তি যিনি কুলামের প্রভাব অনুভব করে।কুলামিন মানে হলো যাদুমন্ত্রে আবদ্ধ করা। ইপাকুলাম মানে যাদুমন্ত্রের শিকার হওয়া অবস্থা। মাকুলাম মানে যাদুমন্ত্রে আবদ্ধ হতে সক্ষম হওয়া। ভারতের মালায়াম ভাষায় কুলাম মানে ক্ষুদ্র জলাশয়।
ফিলিপাইনে কুলাম কেন্দ্রীভূত আছে সিকুইজর ও তালালোরার দ্বীপগুলোতে, পশ্চিম সামার ও সরসোগানের প্রদেশে যেখানে ঐ দেশের অনেক বিশ্বাস আরোগ্যকারীরা বাস করে। কুলাম অনেক পশ্চাদভূমিতে আছে যেমন-সামার ও লেইতে। মাংকুকুলাম হলো ডাইনীর ফিলিপাইনের সংস্করণ। কুলাম শব্দ থেকে এই শব্দটা এসেছে। অন্য শব্দগুলো হচ্ছে ব্রুজো ও ব্রুজা যা স্প্যানিশ শব্দ থেকে এসেছে। অভিশাপকে ফিলিপাইনের ভাষায় সুম্পা বলে। মাংকুকুলাম বিষ ও যাদুমন্ত্র উভয়ই ব্যবহার করে। আধুনিকতার প্রভাবে পুতুল ও ব্যবহৃত হচ্ছে। মাংকুকুলামের অভিশাপ ছড়ানো যায় তাকে শিকারকে খুজে পেয়ে ও ঘুষ দিয়ে। কুসংস্কারাচ্ছন্ন গ্রামবাসী এখনো রোগ-শোকে কুলামের আশ্রয় নেয়। প্রদেশগুলোতে আলবোলারয়হ নামের ভেষজ চিকিৎসক এভাবে সেবা দেন। প্রাদেশিক গ্রামীণ এলাকায় গ্রামবাসী সম্পূর্ণভাবে আলবোলারয়হদের ওপর নির্ভর করে।
গুরু গ্রন্থ সাহিব
গুরু গ্রন্থ সাহিব বা সাম্মানিক উপাধি সহ শ্রী গুরু গ্রন্থ সাহিব জি (পাঞ্জাবি: ਸ਼੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ, "স্রি গুরু গ্রান্‌থ্‌ সাহিব্‌ জি" ), বা আদি গ্রন্থ শিখধর্মের পবিত্র ধর্মগ্রন্থ। প্রাতিষ্ঠানিকভাবে এই গ্রন্থখানি শিখদের সর্বশেষ গুরু। "গুরু গ্রন্থ সাহিব" ১৪৩০টি অঙ্গে বিভক্ত, যেগুলি ১৪৬৯ থেকে ১৭০৮ সালের মধ্যবর্তী সময়ে বিভিন্ন শিখ গুরু কর্তৃক রচিত ও সংকলিত হয়। এটি একটি শবদ বা স্তোত্র সংকলন। এর মূল উপজীব্য ঈশ্বরের গুণকীর্তন এবং ঈশ্বরের নাম জপ করার কারণ ব্যাখ্যা।
দশম শিখ গুরু গোবিন্দ সিংহ (১৬৬৬-১৭০৮) পবিত্র ধর্মগ্রন্থ "আদি গ্রন্থ"-কে তাঁর উত্তরসূরি ঘোষণা করেন এবং এটিকে "গুরু গ্রন্থ সাহিব" সম্মানে ভূষিত করেন। সেই থেকে এই গ্রন্থই দশ গুরুর শিক্ষার প্রতিনিধিরূপে শিখদের পবিত্র ধর্মগ্রন্থের মর্যাদা পেয়ে আসছে। শিখধর্মের উপাসনার ক্ষেত্রে প্রার্থনার সহায়ক বা সূত্র হিসেবে এই গ্রন্থের স্থান সর্বাগ্রগণ্য।
পঞ্চম শিখ গুরু অর্জুন দাস (১৫৬৩-১৬০৬) প্রথম পাঁচ শিখ গুরু এবং হিন্দু ও মুসলমান সন্ত সহ বিভিন্ন মহান সন্তের রচিত স্তোত্রাবলি থেকে রচনা চয়ন করে প্রথম আদি গ্রন্থ সংকলন করেন। দশম শিখ গুরুর প্রয়াণের পর বাবা দীপ সিংহ বিতরণের জন্য এই গ্রন্থের একাধিক সম্পাদিত নকল প্রস্তুত করেছিলেন।
গ্রন্থটি গুরুমুখী হরফে লিখিত। প্রধানত প্রাচীন পাঞ্জাবি ভাষা ব্যবহৃত হলেও কোনো কোনো স্থলে ব্রজ, পাঞ্জাবি, খড়িবোলি (হিন্দি), সংস্কৃত, বিভিন্ন স্থানীয় উপভাষা ও ফার্সি ব্যবহৃত হয়েছে। এই গ্রন্থের ভাষাকে বলা হয় সন্ত ভাষা।
হরমন্দির সাহিব
হরমন্দির সাহিব (পাঞ্জাবি: ਹਰਿਮੰਦਰ ਸਾਹਿਬ) বা দরবার সাহিব (পাঞ্জাবি: ਦਰਬਾਰ ਸਾਹਿਬ ), কথ্যরূপে স্বর্ণমন্দির"', শিখধর্মের পবিত্রতম তীর্থস্থান। এটি চতুর্থ শিখ গুরু রাম দাস কর্তৃক প্রতিষ্ঠিত অমৃতসর শহরে অবস্থিত। এই শহরটি "গুরু দি নগরি" বা "গুরুর নগরী" নামে পরিচিত।
হরমন্দির সাহিবে শিখধর্মের চিরন্তন গুরু শ্রী গুরু গ্রন্থ সাহিব সর্বদা বিরাজমান। এই কারণে এই স্থান শিখদের নিকট পবিত্র। সকল পেশা ও সকল ধর্মের নারীপুরুষ যাতে ঈশ্বরকে সমভাবে উপাসনার সুযোগ পান, সেই কারণে এই মন্দির নির্মিত হয়। গুরু গ্রন্থ সাহিব শিখধর্মের পবিত্রতম ধর্মগ্রন্থ। ১৭০৮ সালের ৭ অক্টোবর নান্দেদে দশম গুরু গোবিন্দ সিংহ এই গ্রন্থকে শিখদের চিরন্তন গুরু ও শিখধর্মের নেতা ঘোষণা করে যান।
মাধ্যম (যোগাযোগ)
মাধ্যম () বা মিডিয়া পরিভাষাটি দিয়ে যোগাযোগের সমস্ত ধরনের পন্থাকে বোঝানো হয়, যেগুলির সাহায্যে কোন বার্তার স্থানান্তর সম্ভব। এগুলি প্রাকৃতিক বা কৃত্রিম হতে পারে।
প্রচলিত ভাষায় মাধ্যম বা মিডিয়া বলতে সাধারণত গণমাধ্যম (ইংরেজি Mass media) বোঝানো হয়, যার সাহায্যে দ্রুত বিপুলসংখ্যক জনগণের সাথে যোগাযোগ স্থাপন করা যায়।
বর্তমান যুগে প্রধান প্রধান মাধ্যমগুলি হল:
বারাসত সদর মহকুমা
বারাসত সদর মহকুমা পশ্চিমবঙ্গের উত্তর চব্বিশ পরগনা জেলার একটি মহকুমা। এই মহকুমা ছয়টি পুরসভা (বারাসত, হাবরা, রাজারহাট গোপালপুর, অশোকনগর কল্যাণগড়, মধ্যমগ্রাম ও গোবরডাঙা), সাতটি ব্লক (বারাসত-১, বারাসত-২, আমডাঙা, দেগঙ্গা, হাবরা-১, হাবরা-২ ও রাজারহাট) নিয়ে গঠিত। এই ছয়টি ব্লকে আবার সাতটি সেন্সাস টাউন ও ৫৮টি গ্রাম পঞ্চায়েত বর্তমান। মহকুমার সদর বারাসত।
বারাসত, হাবরা, রাজারহাট গোপালপুর, অশোকনগর কল্যাণগড়, মধ্যমগ্রাম ও গোবরডাঙা পুরসভা ছাড়া এই মহকুমায় বারাসত-১, বারাসত-২, আমডাঙা, দেগঙ্গা, হাবরা-১, হাবরা-২ ও রাজারহাট ব্লক সাতটির অধীনে সাতটি সেন্সাস টাউন ও ৫৮টি গ্রাম পঞ্চায়েত রয়েছে। উক্ত সাতটি সেন্সাস টাউন হল নিবাধুই দত্তপুকুর, নোকপুল, মসলন্দপুর, সাদপুর, বড় বামনিয়া, গুমা ও রায়গাছি।
বারাসত-১ ব্লকের গ্রামীণ এলাকা নয়টি গ্রাম পঞ্চায়েতে বিভক্ত। এগুলি হল: ছোটো জাগুলিয়া, ইচ্ছাপুর-নীলগঞ্জ, কোটরা, পূর্ব খিলকাপুর, দত্তপুকুর-১, কদম্বগাছি, পশ্চিম খিলকাপুর, দত্তপুকুর-২ ও কাশিমপুর। ব্লকের শহরাঞ্চল নিবাধুই দত্তপুকুর সেন্সাস টাউন নিয়ে গঠিত। ব্লকটি বারাসত থানার অধীনস্থ। ব্লকের সদর ছোটো জাগুলিয়া।
বারাসত-২ ব্লকের গ্রামীণ এলাকা সাতটি গ্রাম পঞ্চায়েতে বিভক্ত। এগুলি হল: চণ্ডীগড়-রোহান্দা, ফলতি বেলিয়াঘাটা, কেমিয়া খামারপাড়া, কীর্তিপুর-১, দাদপুর, কীর্তিপুর-২ ও শাসন। এই ব্লকে কোনো শহরাঞ্চল নেই। ব্লকটি বারাসত ও বিমানবন্দর থানার অধীনস্থ।. ব্লকের সদর কৃষ্ণপুর।
আমডাঙা ব্লকের গ্রামীণ এলাকা আটটি গ্রাম পঞ্চায়েতে বিভক্ত। এগুলি হল: আধাতা, বোদাই, মরিচা, আমডাঙা, চণ্ডীগড়, সাধনপুর, বেড়াবেড়িয়া ও তারাবেড়িয়া। এই ব্লকে কোনো শহরাঞ্চল নেই। ব্লকটি আমডাঙা থানার অধীনস্থ।. ব্লকের সদর আমডাঙা।
আমডাঙা ব্লকের গ্রামীণ এলাকা ১৩টি গ্রাম পঞ্চায়েতে বিভক্ত। এগুলি হল: আমুলিয়া, চাঁপাতলা, হাদিপুর ঝিকরা-১, সোহাই-শ্বেতপুর, বেড়াচাঁপা-১, চৌরাসি, হাদিপুর ঝিকরা-২, বেড়াচাঁপা-২, দেগঙ্গা-১, কোলসুর, চাকলা, দেগঙ্গা-২ ও নুরনগর। এই ব্লকে কোনো শহরাঞ্চল নেই। ব্লকটি দেগঙ্গা থানার অধীনস্থ।. ব্লকের সদর দেবালয়।
হাবরা-১ ব্লকের গ্রামীণ এলাকা সাতটি গ্রাম পঞ্চায়েতে বিভক্ত। এগুলি হল: বারগাম-১, কুমরা, মছলন্দপুর-২, রৌতারা, বারগাম-২, মছলন্দপুর-১ ও পৃথিবা। এই ব্লকের শহরাঞ্চল নোকপুল, মসলন্দপুর ও সাদপুর সেন্সাস টাউন তিনটি নিয়ে গঠিত। ব্লকটি হাবরা থানার অধীনস্থ।. ব্লকের সদর প্রফুল্লনগর।
হাবরা-২ ব্লকের গ্রামীণ এলাকা আটটি গ্রাম পঞ্চায়েতে বিভক্ত। এগুলি হল: বাঁশপোল, ভুরকুন্দা, গুমা-১, রাজীবপুর বীরা, বেড়াবেড়ি, দিঘরা মালিকবেড়িয়া, গুমা-২ ও শ্রীকৃষ্ণপুর। এই ব্লকের শহরাঞ্চল বড় বামনিয়া ও গুমা সেন্সাস টাউন দুটি নিয়ে গঠিত। ব্লকটি হাবরা থানার অধীনস্থ।. ব্লকের সদর গুমা।
রাজারহাট ব্লকের গ্রামীণ এলাকা ছয়টি গ্রাম পঞ্চায়েতে বিভক্ত। এগুলি হল: চাঁদপুর, মহিষবাথান-২, রাজারহাট বিষ্ণুপুর-১, জনগ্রাহাতিয়ারা-২, পাথরঘাটা ও রাজারহাট বিষ্ণুপুর-২। এই ব্লকের শহরাঞ্চল রায়গাছি সেন্সাস টাউন নিয়ে গঠিত। ব্লকটি রাজারহাট থানার অধীনস্থ।. ব্লকের সদর রাজারহাট।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
গাইঘাটা বিধানসভা কেন্দ্রটি তফসিলি জাতি প্রার্থীদের জন্য সংরক্ষিত; এটি তফসিলি জাতি প্রার্থীদের জন্য সংরক্ষিত বনগাঁ বিধানসভা কেন্দ্রের অন্তর্গত। রাজারহাট গোপালপুর বিধানসভা কেন্দ্রটি দমদম লোকসভা কেন্দ্রের অন্তর্গত। হাবরা, অশোকনগর, রাজারহাট নিউটাউন, মধ্যমগ্রাম, বারাসত ও দেগঙ্গা বিধানসভা কেন্দ্রগুলি বারাসত লোকসভা কেন্দ্রের অন্তর্গত। হাড়োয়া বিধানসভা কেন্দ্র বসিরহাট লোকসভা কেন্দ্রের অন্তর্গত।
অক্সফোর্ডশায়ার
অক্সফোর্ডশায়ার (ইংরেজীতে: Oxfordshire) দক্ষিণ-পূর্ব ইংল্যান্ডের একটি কাউন্টি। অক্সফোর্ডশায়ারের উত্তর ও উত্তর-পূর্বাংশে নর্দ্যাপ্টনশায়ার, পূর্বে বাকিংহামশায়ার, দক্ষিণে বার্কশায়ার, দক্ষিণ-পশ্চিমে উইল্টশায়ার ও সুইন্ডন, পশ্চিমে গ্লোসেস্টারশায়ার, এবং উত্তরে ওয়ারউইকশায়ার অবস্থিত।
অক্সফোর্ডশায়ার পাঁচটি প্রশাসনিক অঞ্চলে বিভক্ত: অক্সফোর্ড, চেরওএল, ভেইল অফ হোয়াইট হর্স, ওয়েস্ট অক্সফোর্ডশায়ার এবং সাউথ অক্সফোর্ডশায়ার।
অক্সফোর্ডশায়ার পর্যটন শিল্পের জন্য বিখ্যাত। অনেক বিখ্যাত মোটরগাড়ি কোম্পানির দপ্তর অক্সফোর্ডশায়ারে অবস্থিত। বিশ্বের সর্ববৃহৎ বিশ্ববিদ্যালয় প্রকাশনা প্রতিষ্ঠান অক্সফোর্ড ইউনিভার্সিটি প্রেস এখানে অবস্থিত। এছাড়া বিশ্বখ্যাত ইউনিভার্সিটি অফ অক্সফোর্ড অক্সফোর্ডশায়ারে অবস্থিত।
অক্সফোর্ডশায়ারের সবচেয়ে জনবহুল শহর হল অক্সফোর্ফ। অন্যান্য গুরুত্বপূর্ণ শহর হল ব্যানবারি, বাইসেস্টার, কিডলিংটন, চিপিং নরটন, উইটনি, অ্যাবিংডন, ওয়ানতেজ, ডিডকট, ওয়্যালিংফোর্ড।
অক্সফোর্ডশায়ার কাউন্টির প্রধান প্রশাসনিক কেন্দ্রবিন্দু হল হোয়াইট হর্স হিল, যা ভেইল অফ হোয়াইট হর্সে অবস্থিত।
বারুইপুর মহকুমা
বারুইপুর মহকুমা পশ্চিমবঙ্গের দক্ষিণ চব্বিশ পরগনা জেলার একটি মহকুমা। এই মহকুমা তিনটি পুরসভা (বারুইপুর, রাজপুর সোনারপুর, জয়নগর মজিলপুর) এবং সাতটি ব্লক (বারুইপুর, ভাঙর-১, ভাঙর-২, জয়নগর-১, জয়নগর-২, কুলতলি ও সোনারপুর) নিয়ে গঠিত। সাতটি ব্লকে দুটি সেন্সাস টাউন ও ৮০টি গ্রাম পঞ্চায়েত বর্তমান। মহকুমার সদর বারুইপুর।
বারুইপুর, রাজপুর সোনারপুর, জয়নগর মজিলপুর পুরসভা তিনটি ছাড়া বারুইপুর মহকুমায় বারুইপুর, ভাঙর-১, ভাঙর-২, জয়নগর-১, জয়নগর-২, কুলতলি ও সোনারপুর ব্লক সাতটির অধীনে দুটি সেন্সাস টাউন ও ৮০টি গ্রাম পঞ্চায়েত রয়েছে। উক্ত সেন্সাস টাউন দুটি হল ভাঙর রঘুনাথপুর ও উত্তর দুর্গাপুর।
বারুইপুর ব্লকের গ্রামীণ এলাকা ১৯টি গ্রাম পঞ্চায়েত নিয়ে গঠিত। এগুলি হল: বেগমপুর, ধপধপি-২, মল্লিকপুর, শঙ্করপুর-২, বেলেগাছি, হাড়দহ, নবগ্রাম, শিখরবালি-১, বৃন্দাখালি, হরিহরপুর, রামনগর-১, শিখরবালি-২, চম্পাহাটি, কল্যাণপুর, রামনগর-২, দক্ষিণ গড়িয়া, ধপধপি-১, মাদারহাট ও শঙ্করপুর-১। এই ব্লকে কোনো শহরাঞ্চল নেই। ব্লকটি বারুইপুর থানার অধীনস্থ। ব্লকের সদর পিয়ালি টাউন, ফুলতলা।
ভাঙর-১ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: বোদরা, দুর্গাপুর, প্রাণগঞ্জ, চন্দনেশ্বর-১, জাগুলগাছি, শাঁকশহর, চন্দনেশ্বর-২, নারায়ণপুর ও তারদা। এই ব্লকের শহরাঞ্চল ভাঙর রঘুনাথপুর সেন্সাস টাউনটি নিয়ে গঠিত। ব্লকটি ভাঙর থানার অধীনস্থ। ব্লকের সদর গোবিন্দপুর।
ভাঙর-২ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বামনহাটা, ভগবানপুর, চালতাবেড়িয়া, শানপুকুর, বেঁত্তাতা-১, ভোগালি-১, পোলেরহাট-১, বেঁত্তাতা-২, ভোগালি-২ ও পোলেরহাট-২। এই ব্লকে কোনো শহরাঞ্চল নেই। ব্লকটি ভাঙর থানার অধীনস্থ। ব্লকের সদর ভাঙর।
জয়নগর-১ ব্লকের গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল: বহড়ু ক্ষেত্র, ধোসা চন্দনেশ্বর, খাকুরদহ, উত্তর দুর্গাপুর, বামনগাছি, নারায়ণীতলা, চালতাবেড়িয়া, হরিনারায়ণপুর, রাজাপুর করাবেগ, দক্ষিণ বারাশত, জঙ্গালিয়া ও শ্রীপুর। এই ব্লকের শহরাঞ্চল উত্তর দুর্গাপুর সেন্সাস টাউনটি নিয়ে গঠিত। ব্লকটি জয়নগর থানার অধীনস্থ। ব্লকের সদর বহড়ু।
জয়নগর-২ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বাইশহাটা, ফুটিগোদা, মায়াহাউড়ি, শাহাজাদাপুর, বেলেদুর্গানগর, গারদোয়ানি, ময়দা, চুপরিঝরা, মনিরহাট ও নলগোড়া। এই ব্লকে কোনো শহরাঞ্চল নেই। ব্লকটি জয়নগর থানার অধীনস্থ। ব্লকের সদর নিমপীঠ।
কুলতলি ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: দেউলবাড়ি দেবীপুর, জলাবেড়িয়া-১, মাইপীঠ বৈকুণ্ঠপুর, গোপালগঞ্জ, জলাবেড়িয়া-২, গুড়গুড়িয়া ভুবনেশ্বরী, কুন্দখালি গোদাবার, মেরিগঞ্জ-১ ও মেরিগঞ্জ-২। এই ব্লকে কোনো শহরাঞ্চল নেই। ব্লকটি কুলতলি থানার অধীনস্থ। ব্লকের সদর জামতলাহাট।
সোনারপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল: বনহুগলি-১, কালিকাপুর-২, খেয়াদহ-২, প্রতাপনগর, বনহুগলি-২, কামরাবাদ, লাঙলবেড়িয়া, সোনারপুর-২, কালিকাপুর-১, খেয়াদহ-১ ও পোলঘাট। এই ব্লকে কোনো শহরাঞ্চল নেই। ব্লকটি সোনারপুর থানার অধীনস্থ। ব্লকের সদর রাজপুর।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
কুলতলি, জয়নগর ও বারুইপুর পূর্ব বিধানসভা কেন্দ্রগুলি তফসিলি জাতি প্রার্থীদের জন্য সংরক্ষিত। কুলতলি, ক্যানিং পূর্ব ও জয়নগর বিধানসভা কেন্দ্রগুলি তফসিলি জাতি প্রার্থীদের জন্য সংরক্ষিত জয়নগর লোকসভা কেন্দ্রের অন্তর্গত। বারুইপুর পূর্ব, বারুইপুর পশ্চিম, সোনারপুর উত্তর, সোনারপুর দক্ষিণ ও ভাঙর বিধানসভা কেন্দ্রগুলি যাদবপুর লোকসভা কেন্দ্রের অন্তর্গত।
সরকারি বিশ্ববিদ্যালয়
যে সব বিশ্ববিদ্যালয় দেশের সরকার দ্বারা প্রধানত আর্থিক সুবিধা পেয়ে থাকে তাদেরকে সরকারি বিশ্ববিদ্যালয় বলা হয়। অপর দিকে বেসরকারি বিশ্ববিদ্যালয় সাধারণত সরকার থেকে আর্থিক সুবিধা পায় না। পৃথিবীর কোনো দেশে জাতীয় বিশ্ববিদ্যালয় সরকারী আবার কোনো দেশে বেসরকারী হিসেবে দেখা যায়। অনেক দেশে সরকারি বিশ্ববিদ্যালয়গুলো শিক্ষা ও গবেষণা কার্যক্রমের দিক থেকে উন্নতমানের হয়ে থাকে।
অক্টোবর ২০১৬ পর্যন্ত, বাংলাদেশে ৩৭টি সরকারি বিশ্ববিদ্যালয় আছে। বিশ্ববিদ্যালয় মঞ্জুরী কমিশন বাংলাদেশে সরকারি বিশ্ববিদ্যালয়গুলো নিয়ন্ত্রন করে।
ভারতে, অধিকাংশ বিশ্ববিদ্যালয় এবং প্রায় সব গবেষণা প্রতিষ্ঠানই সর্বজনীন। কিছু বেসরকারী স্নাতকোত্তর কলেজ ও বেশিরভাগই ইঞ্জিনিয়ারিং স্কুলের, অধিকাংশই পাবলিক বা সরকারি বিশ্ববিদ্যালয়গুলির সাথে সম্পর্কিত। এইসব বেসরকারি বিদ্যালয়গুলির কিছু অংশ আংশিকভাবে জাতীয় বা রাজ্য সরকারের সহায়তায় পরিচালিত হয়। ভারত একটি "মুক্ত" পাবলিক বিশ্ববিদ্যালয় হল ইন্দিরা গান্ধী ন্যাশনাল ওপেন ইউনিভার্সিটি (ইগনু), যা বেশিরভাগই দূরবর্তী শিক্ষা প্রদান করে এবং তালিকাভুক্ত শিক্ষার্থীর সংখ্যা অনুসারে এখন বিশ্বের ৪ মিলিয়নের বেশি শিক্ষার্থীর সাথে বিশ্বের বৃহত্তম বিশ্ববিদ্যালয়।
বিদ্যাধরী নদী
বিদ্যাধরী নদী বা বিদ্যা নদী পশ্চিমবঙ্গের একটি নদী। এই নদীর উৎসস্থল নদিয়া জেলার হরিণঘাটা। এরপর বিদ্যাধরী উত্তর চব্বিশ পরগনার বারাসত, দেগঙ্গা ও হাবরা এলাকার উপর দিয়ে প্রবাহিত হয়ে সুন্দরবনে রায়মঙ্গল নদের সঙ্গে মিলিত হয়েছে।
বিদ্যাধরী নদী প্রাচীন বঙ্গীয় সভ্যতার অন্যতম প্রধান নদীপথ ছিল। খ্রিষ্টপূর্ব তৃতীয় শতাব্দীতে এই নদীর তীরেই চন্দ্রকেতুগড় নদীবন্দরটি গড়ে ওঠে। বর্তমানে এই নদী উত্তর চব্বিশ পরগনা ও কলকাতার অন্যতম প্রধান নিকাশি মাধ্যম।
সুন্দরবন এলাকায় পরস্পরসংযুক্ত একাধিক জলপথের জটিল আবর্তের দেখা যায়। এই অঞ্চলের বৃহৎ নদীগুলি অনেক ক্ষেত্রেই এক মাইল চওড়া ও দক্ষিণবাহী। বিদ্যাধরী নদীও অনুরূপ একটি নদী। গঙ্গা থেকে বিচ্ছিন্ন হওয়ার কারণে এবং সপ্তদশ শতাব্দীর পর থেকে হুগলি নদীর পূর্ব দিকে সরে যাওয়ার কারণে বর্তমানে এই নদীতে মিষ্টি জলের পরিমাণ অল্পই।
বাউড়ি
বাউড়ি একপ্রকার হিন্দু তফসিলি জাতিবিশেষ। ভারতীয় বর্ণব্যবস্থায় এরা নিম্নবর্গীয়। পশ্চিমবঙ্গের পশ্চিমাঞ্চলের বাঁকুড়া, বীরভূম ও অন্যান্য জেলায় বাউড়িরা প্রচুর সংখ্যায় বাস করেন।
২০০১ সালের জনগণনা অনুযায়ী বাউড়িদের সংখ্যা ১,০৯১,০২২। এঁরা পশ্চিমবঙ্গের তফসিলি জাতি জনসংখ্যার মোট ৫.৯ শতাংশ। বাউড়িদের মধ্যে মাত্র ৩৭.৫ শতাংশ সাক্ষর – এর মধ্যে পুরুষ সাক্ষরতার হার ৫১.৮ শতাংশ এবং নারী সাক্ষরতার হার ২২.৭ শতাংশ। মাত্র ৪.৭ শতাংশ বাউড়ি মাধ্যমিক উত্তীর্ণ হয়েছে অথবা বিদ্যালয় শিক্ষা সমাপ্ত করেছে।
বাউড়িরা নিম্নলিখিত উপবর্ণগুলিতে বিভক্ত: মল্লভূমিয়া, শিখরিয়া বা গোবারিয়া, পঞ্চকোটী, মোলা বা মুলো, ঢালিয়া বা ঢুলো, মালুয়া, ঝাটিয়া বা ঝেটিয়া ও পাথুরিয়া। বাউড়িদের কয়েকটি উপবর্ণ নির্দিষ্ট অঞ্চলের সীমার মধ্যে বসবাস করতেন। মল্লভূমিয়া, মালুয়া ও সম্ভবত মোলারা মল্লভূমের (প্রাচীন মধ্য ও দক্ষিণ বাঁকুড়া) বাসিন্দা ছিলেন। শিখরিয়ারা সম্ভবত বাস করতেন শিখরভূম অর্থাৎ কাঁসাই ও বরাকর নদীর মধ্যবর্তী অঞ্চলে। ঢুলিয়ারা বাস করতেন ঢলভূম অর্থাৎ বর্তমান খাতড়া মহকুমা অঞ্চলে। পঞ্চকোটীরা ছিলেন পুরুলিয়া জেলার পঞ্চকোট এস্টেটের বাসিন্দা। গোবরিয়াদের পেশা ছিল খাদ্যের উচ্ছিষ্ট ও গোবর পরিষ্কার করা। ঝাটিয়ারা খাদ্যের উচ্ছিষ্ট না ধুয়ে কেবলমাত্র ঝাঁট দিয়ে পরিষ্কার করত।
লাল-পৃষ্ঠবিশিষ্ট সারস ও কুকুর আজও বাউড়িদের টোটেম। সারস এই জাতির প্রতীক রূপে ব্যবহৃত। বাউড়িরা কুকুর পবিত্র মনে করে এবং কোনো অবস্থাতেই কুকুর হত্যা করে না।
বাউড়িরা অত্যধিক মদ্যপান করে এবং শূকর, মুরগির মাংস এবং সকল প্রকার মাছ ও ইঁদুর খায়। যদিও তারা সাপ বা গিরগিটি খায় না।
বাগদি
বাগদি (বর্গক্ষত্রিয়) একপ্রকার হিন্দু তফসিলি জাতিবিশেষ। দ্রাবিড়-বংশোদ্ভুত এই জাতিগোষ্ঠীর প্রধান বাসস্থান পশ্চিমবঙ্গ ও বাংলাদেশ। পশ্চিমবঙ্গের পশ্চিমাঞ্চলের বাঁকুড়া, বীরভূম ইত্যাদি জেলায় প্রচুর সংখ্যায় বাগদিরা বাস করেন। এঁদের ভাষা বাংলা।
২০০১ সালের জনগণনা অনুযায়ী পশ্চিমবঙ্গে বাগদিদের সংখ্যা ২,৭৪০,৩৮৫। এঁরা রাজ্যের তফসিলি জাতি জনসংখ্যার মোট ১৪.৯ শতাংশ। বাগদিদের মধ্যে ৪৭.৭ শতাংশ শিক্ষিত – এর মধ্যে পুরুষ সাক্ষরতার হার ৬০.৪ শতাংশ এবং নারী সাক্ষরতার হার ৩৪.৮ শতাংশ।
প্রাচীনকালে বাগদিরা ছিল পেশাদার যোদ্ধা জাতি।
ডোম
ডোম একপ্রকার হিন্দু তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, বীরভূম ইত্যাদি জেলায় প্রচুর সংখ্যায় ডোম জাতির লোকেরা বাস করেন।
২০০১ সালের জনগণনা অনুযায়ী, ডোমদের সংখ্যা ৩১৬,৩৩৭। এঁরা পশ্চিমবঙ্গের তফসিলি জাতি জনসংখ্যার ১.৭ শতাংশ। ডোমদের ৪৬ শতাংশ শিক্ষিত – এর মধ্যে পুরুষ সাক্ষরতার হার ৫৮.৯ শতাংশ ও নারী সাক্ষরতার হার ৩২.৬ শতাংশ।
ডোমদের উপবর্ণগুলির মধ্যে পেশার ভিত্তিতে নামকরণের প্রবণতা রয়েছে। যেমন, পশুপালক গোষ্ঠীগুলি গাওলি নামে পরিচিত, যা একটি সংস্কৃত শব্দ থেকে উদ্ভূত। মেষপালক গোষ্ঠীটির নাম "গদরিয়া", যা মেষের প্রাচীন হিন্দি প্রতিশব্দ "গদর" থেকে উদ্ভূত।
ডোমরা ঐতিহ্যগতভাবে ঝুড়ি-নির্মাতা, কৃষক, শ্রমিক ও ঢাকী। ডোমরমণীরা ধাইয়ের কাজ করেন।
দণ্ডভুক্তি
দণ্ডভুক্তি প্রাচীন ও মধ্যযুগীয় বাংলার একটি অঞ্চল। এটি বর্তমান পশ্চিমবঙ্গের বাঁকুড়া, হুগলি, পশ্চিম মেদিনীপুর ও পূর্ব মেদিনীপুর জেলার বিস্তৃর্ণ অঞ্চল জুড়ে প্রসারিত ছিল।
গুপ্তযুগে রাঢ় অঞ্চল কঙ্কগ্রামভুক্তি, বর্ধমানভুক্তি ও দণ্ডভুক্তি নামে কয়েকটি ছোটো অঞ্চলে বিভক্ত ছিল। ওড়িয়া ভাষায় “দণ্ড” কথাটির অর্থ হল পথ। প্রাচীনকালে রাঢ় থেকে (অথবা সম্ভবত মগধ থেকে) কলিঙ্গ পর্যন্ত একটি ঐতিহাসিক সড়ক বিদ্যমান ছিল। সম্ভবত এই স্থানের নাম সেই “দণ্ড” বা পথের নাম থেকেই উদ্ভূত হয়েছে। সাধারণভাবে দ্বারকেশ্বর নদ ও সুবর্ণরেখা নদীর মধ্যবর্তী ভূভাগকেই দণ্ডভুক্তি বলা হয়। দশম শতাব্দীতে দণ্ডভুক্তি ছিল বর্ধমানভুক্তির একটি অংশ। পরবর্তীকালে দণ্ডভুক্তির কোনো কোনো অঞ্চল উৎকল রাজাদের অধিকারে আসে।
এই অঞ্চলের প্রশাসনিক শাসনকেন্দ্র ছিল দণ্ডভুক্তি নামেরই একটি শহর। পশ্চিম মেদিনীপুর জেলার দাঁতন শহরটির নাম “দণ্ডভুক্তি” থেকে উদ্ভূত হয়েছে।
নিউ গিনি
নিউ গিনি বিশ্বের দ্বিতীয় বৃহত্তম দ্বীপ, যার আয়তন ৭৮৬,০০০ বর্গকিলোমিটার এবং এটি দক্ষিণ-পশ্চিম প্রশান্ত মহাসাগরে অবস্থিত। ভৌগোলিকভাবে মালয় দ্বীপপুঞ্জের পূর্ব দিকে এর অবস্থান। মাঝে মাঝে একে ইন্দো-অস্ট্রেলীয় দ্বীপপুঞ্জের অন্তর্ভুক্ত করা হয়। ভৌগোলিক দিক থেকে এটি সমান ভাবে অস্ট্রেলিয়া, সাহুল শেলফের মহাদেশ অংশ, বিশাল অস্ট্রেলিয়া হিসেবেও পরিচিত।
এডিনবরা বিশ্ববিদ্যালয়
এডিনবরা বিশ্ববিদ্যালয় () স্কটল্যান্ডের রাজধানী এডিনবরাতে অবস্থিত একটি বিশ্ববিদ্যালয়। এটি ১৫৮২ সালে স্কটল্যান্ডের ৪র্থ বিশ্ববিদ্যালয় হিসেবে প্রতিষ্ঠিত হয়।
বিগত বছরগুলিতে (২০০৪-২০০৯ সাল পর্যন্ত) বিশ্ববিদ্যালয়টি বিশ্বের সেরা বিশ্ববিদ্যালয়সমূহের একটি হিসেবে গণ্য হয়ে আসছে।
১৮শ শতকে ইউরোপে "আলোকিত যুগ" নামের যে বিরাট বুদ্ধিবৃত্তিক আন্দোলন ঘটে, তার অন্যতম প্রাণকেন্দ্র ছিল এই এডিনবরা বিশ্ববিদ্যালয়। এ কারণে আজও এডিনবরাকে "উত্তরের অ্যাথেন্স" নামে ডাকা হয়।
সেন নদী
সেন (, আ-ধ্ব-ব: [la sɛn]) উত্তর ফ্রান্সের একটি নদী। নদীটি পূর্ব-মধ্য ফ্রান্সে দিজোঁ শহরের কাছে লঁগ্র্‌ মালভূমিতে উৎপন্ন হয়ে উত্তর-পশ্চিম দিকে ত্রোয়া, ফোঁতেনব্লো, প্যারিস এবং রুঅঁ শহরগুলির মধ্য দিয়ে প্রবাহিত হয়ে ইংলিশ চ্যানেলে পতিত হয়েছে। প্রাচীনকালে নদীটি সেকুয়ানা নামে পরিচিত ছিল।
সেন নদীর মোহনাটি প্রায় ১০ কিলোমিটার প্রশস্ত এবং এটির দুপাশে ল্য আভ্র্‌ এবং ওঁফ্লর বন্দর শহরগুলি অবস্থিত। নদীটির মোট দৈর্ঘ্য ৭৭৬ কিলোমিটার। মোহনা থেকে ৫৬০ কিলোমিটার উজানে বার-সুর-সেন শহর পর্যন্ত নদীটি নৌপরিবহনের উপযোগী। এছাড়া সমুদ্রগামী জাহাজগুলি মোহনা থেকে ১২১ কিলোমিটার উজানে রুঅঁ শহর পর্যন্ত যেতে পারে। সেন নদীর অববাহিকার আয়তন প্রায় ৭৭,৭০০ বর্গকিলোমিটার। উত্তর থেকে ওব, মার্ন, ওয়াজ এবং দক্ষিণ দিকে থেকে ইয়োন ও ওর উপনদীগুলি সেন নদীর সাথে মিলিত হয়েছে। এছাড়া নদীটি খালের মাধ্যমে এস্কো বা শেল্ডে, মোজ, রাইন, সোন এবং লোয়ার নদীর সাথে যুক্ত। ১৯১০ সালে এক ভয়াবহ বন্যায় সেন নদী উপচে পড়ে প্যারিসকে প্লাবিত করে। ১৯৯৩ ও ১৯৯৫ সালে আবারও বন্যা হয়।
হাওড়া সদর মহকুমা
হাওড়া সদর মহকুমা পশ্চিমবঙ্গের হাওড়া জেলার একটি মহকুমা। এই মহকুমা হাওড়া পৌরসংস্থা, বালি পুরসভা এবং পাঁচটি সমষ্টি উন্নয়ন ব্লক (বালি জগাছা, ডোমজুড়, পাঁচলা, সাঁকরাইল ও জগৎবল্লভপুর) নিয়ে গঠিত। উক্ত পাঁচটি ব্লকের অধীনে ৬৭টি গ্রাম পঞ্চায়েত ও ৪৪টি সেন্সাস টাউন অবস্থিত। মহকুমার সদর হাওড়া।
হাওড়া পৌরসংস্থা ও বালি পুরসভা ছাড়া হাওড়া সদর মহকুমার বালি জগাছা, ডোমজুড়, পাঁচলা, সাঁকরাইল ও জগৎবল্লভপুর ব্লক পাঁচটির অধীনে অধীনে ৬৭টি গ্রাম পঞ্চায়েত ও ৪৪টি সেন্সাস টাউন রয়েছে। উক্ত ৪৪টি সেন্সাস টাউন হল: বালি (জগাছা), চাকাপাড়া, চামরাইল, একসারা, খালিয়া, জগদীশপুর, ডোমজুড়, দক্ষিণ ঝাপড়দহ, খানতোরা, ভাণ্ডারদহ, মাকড়দহ, কাঁটলিয়া, তেঁতুলকুলি, সলাপ, বাঁকড়া, নিবরা, আঁকুড়হাটি, বিপ্র নোয়াপাড়া, কলাড়া, কেশবপুর, নতিবপুর, মাহিয়ারি, বিকিহাকোলা, বেলডুবি, জলা কেন্দুয়া, গাববেড়িয়া, পানিয়ারা, পাঁচলা, সাহাপুর, আড়গড়ি, ধুলিয়া, আন্দুল, রামচন্দ্রপুর, পোদারা, পাঁচপাড়া, হাটগাছা, ঝোরহাট, বানুপুর, সাঁকরাইল, মানিকপুর, নলপুর, রঘুদেববাটী, সারেঙ্গা ও মানসিংহপুর।
বালি জগাছা ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: বালি, দুর্গাপুর অভয়নগর-১, জগদীশপুর, চাকপাড়া, আনন্দনগর, নিশ্চিন্দা, দুর্গাপুর অভয়নগর-২, সাঁপুইপাড়া বসুকাটি ও চামরাইল। ব্লকের শহরাঞ্চল বালি (জগাছা), চাকাপাড়া, চামরাইল, একসারা, খালিয়া ও জগদীশপুর সেন্সাস টাউন ছটি নিয়ে গঠিত। ব্লকটি লিলুয়া থানার অধীনস্থ। ব্লকের সদর ঘোষপাড়া।
ডোমজুড় ব্লকের গ্রামীণ এলাকা ১৮টি গ্রাম পঞ্চায়েত নিয়ে গঠিত। এগুলি হল: বাঁকড়া-১, দক্ষিণ ঝাপড়দহ, মাহিয়ারি-১, পার্বতীপুর, বাঁকড়া-২, মাহিয়ারি-২, সলাপ-১, বাঁকড়া-৩, রুদ্রপুর, মাকড়দহ-১, সলাপ-২, বেগরি, কোলোরা-১, মাকড়দহ-২, উত্তর ঝাপড়দহ, ডোমজুড়, কোলোরা-২ ও নারনা। ব্লকের শহরাঞ্চল ডোমজুড়, দক্ষিণ ঝাপড়দহ, খানতোরা, ভাণ্ডারদহ, মাকড়দহ, কাঁটলিয়া, তেঁতুলকুলি, সলাপ, বাঁকড়া, নিবরা, আঁকুড়হাটি, বিপ্র নোয়াপাড়া, কলাড়া, কেশবপুর, নতিবপুর ও মাহিয়ারি সেন্সাস টাউন ১৬টি নিয়ে গঠিত। ব্লকটি ডোমজুড় থানার অধীনস্থ। ব্লকের সদর ডোমজুড়।
পাঁচলা ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল: বনহরিশপুর, চারা-পাঁচলা, জলবিশ্বনাথপুর, সাহাপুর, বেলডুবি, দেউলপুর, জুজারসাহা, সুভারারা, বিকিহাকোলা, গঙ্গাধরপুর ও পাঁচলা। ব্লকের শহরাঞ্চল বিকিহাকোলা, বেলডুবি, জলা কেন্দুয়া, গাববেড়িয়া, পানিয়ারা, পাঁচলা, সাহাপুর সেন্সাস টাউন সাতটি নিয়ে গঠিত। ব্লকটি পাঁচলা থানার অধীনস্থ। ব্লকের সদর বিকিহাকোলা।
সাঁকরাইল ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল: আন্দুল, ধুলাগোড়ি, মানিকপুর, রঘুদেববাটী, বানুপুর-১, দুইলা, মাশিলা, সাঁকরাইল, বানুপুর-২, ঝোরহাট, নলপুর, সারেঙ্গা, দক্ষিণ সাঁকরাইল, কান্দুয়া, পাঁচপাড়া ও থানামাকুয়া। ব্লকের শহরাঞ্চল আড়গড়ি, ধুলিয়া, আন্দুল, রামচন্দ্রপুর, পোদারা, পাঁচপাড়া, হাটগাছা, ঝোরহাট, বানুপুর, সাঁকরাইল, মানিকপুর, নলপুর, রঘুদেববাটী ও সারেঙ্গা সেন্সাস টাউন ১৪টি নিয়ে গঠিত। ব্লকটি সাঁকরাইল থানার অধীনস্থ। ব্লকের সদর আন্দুল মৌরি।
জগৎবল্লভপুর ব্লকের গ্রামীণ এলাকা ১৪টি গ্রাম পঞ্চায়েত নিয়ে গঠিত। এগুলি হল: বড়গাছিয়া-১, ইসলামপুর, মাজু, শঙ্করহাটি-২, বড়গাছিয়া-২, জগৎবল্লভপুর-১, পাঁতিহাল, শিয়ালডাঙা, গোবিন্দপুর, জগৎবল্লভপুর-২, পোলগুষ্টিয়া, হাঁতাল অনন্তবাটী, লস্করপুর ও শঙ্করহাটি-১। ব্লকের শহরাঞ্চল মানসিংহপুর সেন্সাস টাউনটি নিয়ে গঠিত। ব্লকটি জগৎবল্লভপুর থানার অধীনস্থ। ব্লকের সদর মানসিংহপুর।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: